**Zoar, Halsnøy 27.mai. 2018**

Bibelen talar mykje om vekst.

Jesus sa: 26 «Med Guds rike er det slik: Det er som når ein mann har sådd kornet i jorda. **27** Han søv og står opp, det blir natt og det blir dag, og kornet gror og veks; han veit ikkje korleis det går til. 28 Av seg sjølv ber jorda grøde, først strå, så aks, så fulle korn i akset. **29** Så snart grøda er mogen, svingar han sigden, for hausten er komen.»

Guds rike veks altså fram mellom oss som eit resultat av at Guds ord vert sådd ut i verda.

Det er ei veldig kraft innebygd i Guds ord, i Bibelen. Livskraft. Når folk høyrer eller les, blir det skapt tru og liv, så sant dei tek imot som små barn.

I våre dagar har folk så mange innvendingar mot Bibelen, at dei langt på veg frårøvar seg sjølve sjansen til å bli Guds barn og nyta hans kjærleik i tid og evighet. Det er eit verk av djevelen. For han er også ein såmann. Han sår innvendingar.

De lengtar etter vekst. Godt teikn. Livsteikn.

Lengselen etter å sjå nye koma til tru og bli lagt til fellesskapet ligg i alle sanne kristne.

Me ønskjer oss ein kjempestor familie.

Me vil tømma helvete og befolka himmelen.

Jo fleire, jo betre, og gøyare.

Dersom kyrkja stagnerar, blinkar det eit blått lys for henne.

Stagnasjon i Guds kyrkje er unaturleg, og kan indikera mangel på lys, næring eller vatn, eller at det har blitt for mykje ugras i åkeren. Og med ugras meiner eg uforsonlege haldningar, partidanningar, strid, kritikkånd, baktale, utruskap, uærlegdom, kjærleik til pengar, avgudsdyrking, for å nemna noko.

Stundom må me luka i beda, og me må alltid starta i våre eigne.

Mangel på næring er mager forkynning av Guds ord.

Mangel på vatn blir det når me ikkje gjev rom for Den Heilage Ande i møtene våre.

Men så lenge me lid under manglande vekst, så lenge me sukkar til Gud over vår elendighet og lengtar etter betre tider, då er det liv, og då er det håp om at ting snur.

Då må den som har enno har åndelege øyre «høyra kva Anden seier til kyrkjelyden.»

Når ein derimot sluttar å bry seg om kyrkja veks eller går attende, har døden overteke hjarto.

Pinsedag, flying start.

Frå 120 til 3000 på nokre timar, jødar frå alle nasjonar mellom Italia og Iran, og desse tok den nye trua med seg til heimbyane sine, og lenge før Paulus og Peter kom til Rom, var det ein stor, levande og pulserande kyrkjelyd der som samla seg på mange ulike lokalitetar, grunnlagt av ukjente leiarar.

Før år 200 var evangeliet gjort kjent i heile det romerske riket frå England til India, og dei kristne kunne teljast i millionar. Veksten var jamn og god.

Men så begynte det å hakka voldsomt. Middelalderen var ein ørkenvandring. Men i dag veks Guds rike fortaren enn nokon gong i historia, og veksten skjer i Kina, Indonesia, India, Etiopia, Nigeria, Mongolia, Nepal, Mosambique, Iran og Algerie, og underleg nok i Syria. 100 000 nye kjem til tru per dag, og det er over folketilveksten.

Kva er løyndomen? Guds ord. Guds Ande. Guds familie.

Pinsedag: Anden kom me kraft.

Peter forkynte innsiktsfullt, profetisk og myndig.

Ansvarleggjering. Kall til omvending. Evangeliet. Respons.

Guds ord og Guds Ande etablerte Guds familie.

Kva med oss?

Det same kan skje her. Me har dei same nøklane.

2,42-47

Kva er ein kyrkjelyd? Jesustruande menneske som elskar kvarandre, og som har bestemt seg for å stå trufast saman i tenesta for evangeliet.

Urkyrkja er eit godt mønster for oss.

Dei heldt seg til….. Bevisste val.

Me må ta nokre gode val.

Bibelen, forkynninga, fellesskapet, nattverden, bønene.

Dagleg. Det var tett.

Storfellesskapet. Småfellesskapa. Under og teikn. Glade og lattermilde måltid. Lovsong. Delekultur. Einskap.

VEKST. Kva dag nye truande.

DET er det normale.

Vekst i kvantitet bør koma som eit resultat av vekst i kvalitet.

Dersom me får ein rask vekst i kvantitet utan vekst i kvalitet, t.d. som resultat av ein flink evangelist som kom på besøk, vil mange nyomvende raskt falla i frå.

Alle nyfødde barn treng god omsorg og tett oppfølging.

Bibelen snakkar om å veksa i nåde og kjennskap til Jesus.

Kva er det? Det skjer når Jesus blir større og større og viktigare og viktigare for deg. Du forstår han betre og betre, og elskar han høgare og høgare.

Mindre og mindre imponert over deg sjølv. Meir og meir imponert over Jesus.

Då blir HAN tydleg i deg. Når du fyller livet ditt med Jesus, fyller han deg med Den heilage ande, og du blir eit kraftfullt og frimodig Kristusvitne, du elskar Gud, du elskar din neste og du elskar Guds ord, og du kjenner Gud og hans ord, og du erfarer Gud og sanninga i hans ord.

Salme 1 skildrar dette her framifrå.

Når det i ein kyrkjelyd er mange nok som har nådd eit godt nivå av mogning, då kan vekkinga koma, for då er mødrene og fedrene på plass.

Alle nye kristne treng mentorar som kan disippelgjera dei. Læra dei å leva med Gud i kvardagen, læra dei å lesa i Bibelen, svara på alle spørsmåla deira, be saman med dei, be for dei, læra dei å dela evangeliet med andre. Når er dei disippelgjort? Når dei begynnar å fiska menneske som dei fører inn i kyrkjelyden og som dei så lærer opp til å fiska menneske osv.

Menneskefiske er PRIMÆRT ei sak for Jesu VITNER. Ikkje for kristne leiarar. Dei også sjølvsagt. Ein pastor som ikkje vinn nye for Kristus er ingen pastor, sa Billy Graham. Det me skal læra bort, må me kunna.

Men kva er primærfunksjonen til kristne leiarar?

Dei skal utrusta dei truande til teneste.

Ef 4,11-13: Og det var han som gav somme til å vera apostlar, somme til profetar, somme til evangelistar, somme til hyrdingar og lærarar. **12** Slik kunne dei heilage bli utrusta til teneste og Kristi kropp byggjast opp, **13** til vi alle når fram til einskapen i trua på Guds Son og i kjennskapen til han og blir det mogne mennesket som har nådd sin fulle vekst og har heile Kristi fylde.

Kristne leiarar skal sørga for at kvar enkelt truande er fylt av Gud og fungerer som eit vitne for Kristus i kvardagen, at dei har dei gåvene dei treng for å lukkast, og då særleg den profetiske gåva.

Då vil Kristi kropp bli bygd opp. Kva tyder det? Kyrkjevekst. Nye truande lagt til.